Københavns fælleselevråd er et samlet elevråd for Københavns kommune. Det må være lidt samme historie som med . Den er oprettet af en IP-bruger. () 7. jul 2020, 07:26 (CEST)
* Behold - Organisationen har muligvis været hensygnende eller nedlagt i en kortere årrække, men ellers er der tale om et fælleselevråd oprettet allerede i første halvdel af 1970'erne. Som fælleselevråd for landets folkerigeste kommune har de foruden deres egne aktiviteter også udgjort et væsentligt organisatorisk element i nogle af de landsdækkende elevorganisationer, især Lands-Organisationen af Elever, til tider som en udpræget støtte for den landsdækkende ledelse og andre gange mere eller mindre i opposition. Nogle af de mere spetakulære udadvendte aktiviteter er allerede nævnt, men også på det mere fredelige plan har KFE de seneste år f.eks. stået for afvikling af "Hovedstadsmesterskaberne i Debat" for børn og unge. Endelig kan man sige, at KFE vistnok er selvstændigt omtalt i de fleste af de bøger/monografier/afhandlinger, der er skrevet om (skole)elevbevægelsen de seneste ca. 25 år. Rigtig meget af det her nævnte, både i dette indlæg såvel som af andre, er endnu ikke afspejlet i artiklen, da denne er forholdsvis ny og for mit eget vedkommende blev jeg først opmærksom på artiklens eksistens for henved to uger siden. Ved lejlighed, og det bliver for hovedsagens vedkommende nok først tidligst til næste år, vil jeg da kigge grundigere på artiklen, og på hvad jeg måtte kunne tilføre af relevant bl.a. fra mit arkiv, men da hele arkivet pt. er under nedpakning for at blive flyttet fra Nordøstsjælland til Vestsjælland, kan der godt gå et længere tidsrum førend det reelt er muligt at studere og konsultere dets indhold nøjere. () 7. jul 2020, 14:39 (CEST)
 Kommentar - Et andet fælleselevråd som måske, efter en nærmere undersøgelse af deres aktiviteter og omtale, kunne komme på tale til en selvstændig artikel tænker jeg kunne være Aalborg Elevsammenslutning (AES) - muligvis det eneste fælleselevråd, der kan udvise en nogenlunde kontinuerlig eksistens siden starten af 1970'erne (alene navnet "elevsammenslutning" indikerer, at der er tale om et fælleselevråd af "1. generation", da denne betegnelse gik "af mode" allerede i de første år af 1970'erne til fordel for betegnelsen fælleselevråd). Om der rent faktisk ville være tilstrækkeligt at skrive om for AES' vedkommende, vil jeg dog ikke komme med et bud på på nuværende tidspunkt. () 7. jul 2020, 15:10 (CEST)
